Diari Oficial de la Generalitat Valenciana


Sumari del DOGV 9969, del 30-10-2024 (2024/11902)

EXTRACTE de la Resolució de 28 d'octubre de 2024, per la qual s'aproven les bases reguladores i les convocatòries per a la concessió de subvencions dirigides a les associacions de famílies d'alumnat, associacions d'alumnat, les seues federacions i confederacions.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11393

CVE
:   FYTS-M-3427-42321

Data del document
:   28-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * ajuda pública
    * alumnat
    * associació
    * ensenyament

BDNS(Identif.): 793729

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/793729>

*Primer. Entitats Beneficiàries*

Seran beneficiaris de les subvencions objecte d'estes convocatòries les associacions de famílies d'alumnat, associacions d'alumnat, les seues federacions i confederacions que hagen presentat sol·licitud en el termini i forma de presentació de sol·licituds.

*Segon. Objecte*

Constituïx l'objecte d'esta resolució l'establiment de les bases reguladores que regiran el procediment de gestió i concessió de subvencions per al finançament dels gastos de funcionament i el foment d'activitats de participació, associació, formació i inclusió de les associacions de famílies d'alumnat, associacions d'alumnat, i les seues respectives federacions i confederacions, en l'àmbit territorial de la Comunitat Valenciana, així com la convocatòria de subvencions.

L'objecte d'estes subvencions és contribuir al funcionament de les federacions d'associacions de famílies d'alumnat i les seues confederacions i associacions d'alumnat, així com fomentar la participació, la inclusió i el desenrotllament de les activitats de formació programades en els seus projectes.

*Tercer. Bases reguladores*

Resolució de la Conselleria d'Educació, Cultura, Universitats i Ocupació per la qual s'establixen les bases reguladores de les subvencions per a la concessió de subvencions dirigides a les associacions de famílies d'alumnat, associacions d'alumnat, les seues federacions i confederacions

<https://ceice.gva.es/va/web/madres-padres-alumnos/subvenciones>

*Quart. Quantia*

L'import global màxim d'esta convocatòria és el següent:

1) Subvencions dirigides a les associacions de famílies d'alumnat les seues federacions i confederacions: 600.000,00 euros, que es finançarà amb càrrec als pressupostos de la Generalitat per a l'any 2024, capítol IV, línia de subvenció S0118, subprograma 421E00, prevista en la Llei 8/2023, de 27 de desembre, de Pressupostos de la Generalitat per a l'exercici 2024.

2) Subvencions dirigides a les associacions d'alumnat les seues federacions i confederacions: 40.000,00 euros, que es finançarà amb càrrec als pressupostos de la Generalitat per a l'any 2024, capítol IV, línia de subvenció S0301, subprograma 421E00, prevista en la Llei 8/2023, de 27 de desembre, de Pressupostos de la Generalitat per a l'exercici 2024.

3) Subvencions dirigides a les associacions d'alumnat de formació per a persones adultes i les seues federacions: 15.000,00 euros, que es finançarà amb càrrec als pressupostos de la Generalitat per a l'any 2024, capítol IV, línia de subvenció S0499, subprograma 421E00, prevista en la Llei 8/2023, de 27 de desembre, de Pressupostos de la Generalitat per a l'exercici 2024.

*Quint. Termini de presentació de sol·licituds*

El termini de presentació de sol·licituds serà de 10 dies, comptats a partir de l'endemà de la publicació de la convocatòria en el *Diari Oficial de la Generalitat Valenciana.*

La presentació de les sol·licituds i la documentació annexa es realitzarà obligatòriament de manera electrònica en la seu electrònica de la Generalitat, <https://sede.gva.es>, l'enllaç de la qual també es publicarà en la pàgina web de la Conselleria de, Educació, Cultura, Universitats i Ocupació

<https://ceice.gva.es/es/web/madres-padres-alumnos/subvenciones>.

*Sext. Documentació*

A la sol·licitud hauran d'adjuntar-se els següents documents digitalitzats:

a) Certificat de l'entitat sol·licitant i, si és el cas, de les entitats associades que acredite la seua inscripció en el Registre d'Associacions de la Comunitat Valenciana.

b) Projecte d'activitats per al qual se sol·licita la subvenció i pressupost per al seu finançament, conforme als models que es posaran a disposició en les corresponents convocatòries.

c) Declaració responsable de no concórrer en l'entitat sol·licitant i, si és el cas, en les entitats associades, les circumstàncies assenyalades en l'article 13 de la Llei 38/2003, de 17 de novembre, General de Subvencions.

d) Es presentarà certificació emesa per l'òrgan competent de l'entitat que acredite la representació de la persona signant de la sol·licitud, en cas que no conste en el cens corresponent.

e) En el cas de realització d'activitats per part d'entitats associades a l'entitat sol·licitant, document que acredite el compromís de l'entitat associada d'efectuar la totalitat o part de l'activitat subvencionada.

*Sèptim. Altres dades*

Els beneficiaris tindran que:

a) Acreditar els requisits exigits per a tindre accés a la subvenció.

b) Dissenyar i organitzar un programa d'activitats de formació dirigides a l'alumnat que afavorisquen la seua implicació i participació en el seu procés educatiu i evolutiu.

c) Realitzar les activitats subvencionables en el període comprés entre l'1 de juliol de 2023 i el 30 de juny de 2024.

d) Justificar documentalment el destí de la subvenció, d'acord amb el que es determina en l'apartat resolutiu 15 de les bases reguladores de la subvenció i els apartats resolutius 15 i 16 de cadascuna de les convocatòries de subvencions incloses en esta resolució.

e) Prestar col·laboració i facilitar a la Intervenció General de la Generalitat o altres òrgans competents tota la informació que li siga requerida en l'exercici de les seues funcions de control, d'acord amb el que s'establix en l'article 113 i següents de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.

  

València, 28 d'octubre de 2024

Mª Rosario Escrig LLinares

Directora general d'Innovació i Inclusió Educativa